|  |  |
| --- | --- |
| ypepth10 |  |

**Δελτίο Τύπου**

**Δίκτυο Καινοτόμων Εκπαιδευτικών «ΣΥΜΜΕΤΕΧΩ»**

[**http://i-participate.sch.gr**](http://i-participate.sch.gr)

Το **Δίκτυο Καινοτόμων Εκπαιδευτικών «ΣΥΜΜΕΤΕΧΩ»** αποσκοπεί στην προώθηση, στην εφαρμογή και στη διάδοση πιλοτικών δράσεων σχετικών με τη χρήση φορητών υπολογιστών σε τάξεις ελληνικών σχολείων καθώς επίσης και διαδραστικών συστημάτων, εκπαιδευτικού λογισμικού και ηλεκτρονικών υπηρεσιών συμμετοχικού διαδικτύου με στόχο την καινοτόμα χρήση των τεχνολογιών πληροφορικής και επικοινωνιών (ΤΠΕ) στην εκπαιδευτική διαδικασία.

**Περισσότεροι από 1200 εκπαιδευτικοί εγγράφηκαν στο Δίκτυο ΣΥΜΜΕΤΕΧΩ, ενώ στο** [**κάλεσμα για εθελοντές συντονιστές**](http://i-participate.sch.gr/blog/archives/34) **των ομάδων του η ανταπόκριση της εκπαιδευτικής κοινότητας ήταν μεγάλη**!

Το δίκτυο «ΣΥΜΜΕΤΕΧΩ» φιλοδοξεί να αποτελέσει έναν **ανοικτό χώρο** **κατάθεσης προτάσεων και ανταλλαγής απόψεων και εμπειριών μεταξύ εκπαιδευτικών**, αλλά και να συμβάλλει στη διάδοση νέων δράσεων για τις ΤΠΕ στην εκπαίδευση.

Μέλος του δικτύου «ΣΥΜΜΕΤΕΧΩ» μπορεί να γίνει κάθε εκπαιδευτικός της πρωτοβάθμιας και δευτεροβάθμιας, δημόσιας ή/και ιδιωτικής εκπαίδευσης, που:

* Χρησιμοποιεί ηλεκτρονικά μέσα, π.χ. βίντεο-προβολέα, διαδραστικό σύστημα, κλπ, προκειμένου να παρουσιάσει πιο αποτελεσματικά στους μαθητές του διάφορες εκπαιδευτικές έννοιες.
* Ενσωματώνει εκπαιδευτικές δραστηριότητες με χρήση υπολογιστών στην τάξη ή στο εργαστήριο πληροφορικής του σχολείου του.
* Αξιοποιεί ή επιθυμεί να αξιοποιήσει εκπαιδευτικά λογισμικά ή ανοικτό λογισμικό που προτείνονται κεντρικά ή τοπικά για εκπαιδευτικά ή άλλα θέματα (περιβαλλοντικά, καλλιτεχνικές και άλλες δραστηριότητες).
* Έχει δημιουργήσει ή επιθυμεί να δημιουργήσει παράλληλες δραστηριότητες εντός και εκτός τάξης με φωτογραφίες, ηχητικό και βίντεο υλικό.
* Συνεργάζεται ή επιθυμεί να συνεργαστεί συστηματικά με άλλα σχολεία, τάξεις, φορείς και να προωθεί από κοινού νέες δραστηριότητες.
* Επιθυμεί να εμπλακεί δημιουργικά στον εμπλουτισμό όρων (λημμάτων) της ελληνικής Βικιπαιδείας (<http://el.wikipedia.org>).

**Σας καλούμε να συμμετάσχετε ενεργά και να συμβάλετε και εσείς καθοριστικά στην παραπάνω προσπάθεια.**

Για να γίνετε μέλος, [συνδεθείτε](http://i-participate.sch.gr/wp-login.php) με τα στοιχεία πρόσβασης που έχετε στο Πανελλήνιο Σχολικό Δίκτυο και εγγραφείτε στην/στις αντίστοιχη/ες ομάδα/ες! Αν δεν είστε εγγεγραμμένος στο Πανελλήνιο Σχολικό Δίκτυο εγγραφείτε τώρα !

H δράση «ΣΥΜΜΕΤΕΧΩ» (<http://i-participate.sch.gr>) σχεδιάστηκε από το [Υπουργείο Παιδείας, Διά Βίου Μάθησης και Θρησκευμάτων](http://www.minedu.gov.gr/) σε συνεργασία με την [Ομάδα Ηλεκτρονικής Διακυβέρνησης του Γραφείου του Πρωθυπουργού](http://www.opengov.gr/home/) και την μη κερδοσκοπική [Εταιρεία Ελεύθερου Λογισμικού και Λογισμικού Ανοικτού Κώδικα (ΕΕΛΛΑΚ)](http://www.ellak.gr/).  Yλοποιείται με τη συνεργασία αυτών και του [Ερευνητικού Ακαδημαϊκού Ινστιτούτου Τεχνολογίας Υπολογιστών (ΕΑΙΤΥ)](http://www.cti.gr/) στα πλαίσια της δράσης **«Πιλοτικές δράσεις αξιοποίησης του φορητού υπολογιστή σε περιβάλλον σχολικής τάξης, ανάδειξη και προβολή καλών πρακτικών»** της πράξης «Προδιαγραφές Ψηφιακής Εκπαιδευτικής Πλατφόρμας, Ανάπτυξη και Λειτουργία Ψηφιακής Βάσης Γνώσης, Ψηφιακή Διαμόρφωση και Τεχνικός Μετασχολιασμός Εκπαιδευτικού Υλικού, Υποδομή για Υποδειγματικές Διδασκαλίες και Αξιοποίηση Συμμετοχικού Ιστού» (απόφαση ένταξης 11740/12.8.2010/ΕΥΔ Εκπαίδευση και Διά Βίου Μάθηση, δικαιούχος ΕΑΙΤΥ).

[](http://www.edulll.gr/)